# Ada Yonath

Ada E. Yonath (en hebreu: עדה יונת; Jerusalem, 22 de juny de 1939) és una cristal·lògrafa israeliana ben coneguda per la seva recerca pionera de l'estructura del ribosoma. L'any 2009 va rebre el Premi Nobel de Química junt amb Venkatraman Ramakrishnan i Thomas A. Steitz pels seus estudis sobre l'estructura i funció dels ribosomes.

## Biografia

Yonath (el seu cognom de soltera és Lifshitz) nasqué al barri Geula de Jerusalem. Els seus pares eren jueus sionistes que emigraren a Palestina des de Polònia l'any 1933. El seu paré era un rabí dins una família rabínica, però la família era pobra encara que procuraren una bona educació per Ada qui digué que, des de jove, estava inspirada en part per Marie Curie. El 1968 es va doctorar en cristal·lografia de raigs X al Weizmann Institute of Science.
Ada és cosina de l'activista antiocupació de Palestina Dr Ruchama Marton.
Ella mateixa és partidaria de l'alliberament incondicional de tots els presoners de l'organització Hamas.
Yonath se centrà a estudiar el mecanisme subjacent de la síntesi de proteïnes per cristal·lografia ribosomàtica. A més,Yonath elucidà els modes d'acció d'uns vint antibiòtics diferents que accionen els ribosomes i el seu valor terapèutic. Introduí una nova tècnica, la criobiocristal·lografia, que actualment es fa servir molt en biologia estructural.

## Premis

Yonath és membre de la United States National Academy of Sciences; l'American Academy of Arts and Sciences; l'Acadèmia israeliana de ciències i humanitats; l'European Academy of Sciences and Art i l'European Molecular Biology Organization.
Obtingué:
* El primer Premi Europeu de Cristal·lografia (2002);
* Premi Israel, de química;
* El 2006, el Premi Wolf Prize de Química (junt amb George Feher) "pels descobriments en l'estructura dels ribosomes i el seu paper en enllaços pèptids i la fotosíntesi";
* El 2007, el Paul Ehrlich and Ludwig Darmstaedter Prize;
* El 2008, El Premi L'Oreal UNESCO per les dones científiques (L'Oréal-UNESCO Awards for Women in Science) per la seva identificació de nous bacterisresistens als antibiòtics;
* El 2009, el Premi Nobel de Química compartit amb Thomas Steitz i Venkatraman Ramakrishnan). Va ser la primera dona israeliana a tenir un Premi Nobel;
* Altres premis són el Harvey Prize, el Kilby Prize, el Paul Karrer i diverses medalles d'or.

## Referències

* 1 2 «Israel Prize Official Site (in Hebrew) – Recipient’s C.V.».
* ↑ Lappin, Yaakov «Nobel Prize Winner 'Happy, Shocked'». Jerusalem Post, 07-10-2009 [Consulta: 7 octubre 2009].
* ↑ «מנכ"ל המדינה (p. 4; 18.11.09 “ידיעות אחרונות”)». Arxivat de l'original el 2012-04-25. [Consulta: 15 octubre 2011].
* ↑ «Ada Yonath— L'Oréal-UNESCO Award». Jerusalem Post, 08-03-2008 [Consulta: 26 desembre 2021].
* ↑ István Hargittai, Magdolna Hargittai “Candid science 6”: Interview with Ada Yonath (p. 390): In this source the surname is spelled Livshitz.
* ↑ Israeli scientist wins Nobel Prize
* ↑ Former 'village fool' takes the prize Arxivat 2012-01-17 a Wayback Machine., Judy Siegel-Itzkovich, Jerusalem Post 8 March 2008
* ↑ Israeli Nobel Laureate calls for release of all Hamas prisoners Arxivat 2010-02-08 a Wayback Machine., Haaretz 10 October 2009
* ↑ «The Nobel Prize in Chemistry 2009». nobelprize.org. [Consulta: 2 gener 2016].
* ↑ Hope, H., Frolow, F., von Bohlen, K., Makowski, I., Kratky, C., Halfon, Y., Danz, H., Webster, P., Bartels, K. S., Wittmann, H. G. & Yonath, A. (1989). Acta Cryst. B45, 190–199. doi:10.1107/S0108768188013710
* ↑ «Israel Prize Official Site (in Hebrew) – Judges' Rationale for Grant to Recipient».
* ↑ «Wolf Prize Recipients in Chemistry». Arxivat de l'original el 2007-05-17. [Consulta: 15 octubre 2011].
* ↑ «Nobel Prize in Chemistry 2009». Nobel Foundation. [Consulta: 7 octubre 2009].
* ↑ Wills, Adam «Ada Yonath—First Israeli Woman to win Nobel Prize». Jewish Journal, 07-10-2009 [Consulta: 7 octubre 2009]. Arxivat 2016-04-22 a Wayback Machine. «Còpia arxivada». Arxivat de l'original el 2016-04-22. [Consulta: 15 octubre 2011].

## Enllaços externs

* Information and Resources, from the Office of Scientific and Technical Information, United States Department of Energy
* "APS user shares the “Israeli Nobel” for chemistry" Arxivat 2009-05-07 a Wayback Machine., from the Argonne National Laboratory Advanced Photon Source (APS), United States Department of Energy
* The Official Site of Louisa Gross Horwitz Prize
* Weizmann Institute of Science, Yonath-Site
* Talk of Ada Yonath at the Origins 2011 congress Arxivat 2014-02-22 a Wayback Machine.